Half-Life 2

**SPOILER ALERT!**Tolesnė informacija atskleidžia žaidimo siužeto detales

## Specifikacijos

### Sisteminiai reikalavimai

1.7 GHz processor, 256 MB RAM, DirectX 8.1 level graphics card, Interneto ryšys (tik Steam)

### Platforma

Microsoft Windows
Xbox, Xbox 360
PlayStation 3
Mac OS X
Linux
Shield Portable

### Įranga

Pelė ir klaviatūra
Xbox 360 Controller
Sixaxis Controller
DualShock 3 Controller

## Serijos informacija

 Half-Life

**„Half-Life 2“** yra antroji „Half-Life“ serijos dalis, pasirodžiusi 2004 m. lapkričio 16 d. Tai mokslinės fantastikos žanro pirmojo asmens šaudyklė, kurią išleido kompanija „Valve Corporation“. Ši dalis daug kur pasaulyje sukėlė didžiulį įspūdį, buvo palankiai sutikta kritikų ir laimėjo daugiau kaip 30 „Game of the Year“ apdovanojimų. Vėliau žaidimas įtrauktas į „The Orange Box“ Xbox 360, PlayStation 3 bei asmeniniams kompiuteriams. O 2005 m. lapkričio 17 d. išleistas ir pirmiesiems Xbox.

## Siužetas

Gordonas Freeman'as po 20 metų atsibunda iš transo būsenos City 17 mieste ir sutinka kelis Black Mesa avariją išgyvenusius žmones. Nešiodamas HEV kostiumą, jis iškart atsiduria Combine taikinyje. Gordonas nori bent šiek tiek ramesnio gyvenimo būdamas savo draugo (dr. Kleinerio) slėptuvėje, laboratorijoje, kur gyvena daugelis žmonių, ateivių iš Xen planetos Vortigauntų ir kitų, besislapstančių nuo viską kontroliuojančių Combine. Bet jo bėdos ir nuotykiai tik prasideda.

## Veikėjai

### Sąjungininkai

* Gordon Freeman
* Alyx Vance
* Barney Calhoun
* Judith Mossman
* Eli Vance
* Isaac Kleiner
* Father Grigori
* Dog
* Vortigauntai

### Kiti

* Wallace Breen
* G-Man

## Priešai

### Xen

* Antlion
* Antlion Guard
* Barnacle
* Fast Headcrab
* Fast Zombie
* Headcrab
* Ichthyosaur
* Leech
* Poison Headcrab
* Poison Zombie
* Zombie

### Combine

* APC
* City Scanner
* Civil Protection
* Combine Advisor
* Combine Dropship
* Combine Gunship
* Crab Synth
* Hopper Mine
* Hunter-Chopper
* Manhack
* Mortar Synth
* Overwatch Elite
* Overwatch Sniper
* Overwatch Soldier
* Rollermine
* Shield Scanner
* Strider

## Kūrimas

Knygoje „Half-Life 2: Raising the Bar“ bei prieš žaidimo kūrėjų valią nutekintame 2003 m. Half-Life 2 Beta versijos daugybėje failų atskleidžiama, kiek stipriai kito „Half-Life 2“ jo kūrimo proceso metu. Paaiškėjo, kokie dalykai buvo išimti arba perdaryti į tokius, kokius matome galutiniame žaidimo leidime. „Half-Life 2“ iš pradžių turėjo būti gerokai tamsesnis ir niūresnis, ankstyvi koncepciniai piešiniai daug aiškiau iliustruoja, kaip Combine išsekino vandenis, siekdami rasti jiems naudingų mineralų ir kitų iškasenų, dėl ko vėliau aplinka pasidarė užteršta.

Dar galima pridurti, jog „Half-Life 2“ iš pradžių norėta padaryti daug įvairesnį ir painesnį, priešingai negu kad buvo padaryta su galutine versija, kur City 17 ir kitos aplinkinės vietos atrodo itin monotoniškai. Buvo sutrumpintas žaidimo įžanginis skyrius, taip pat visiškai išimti kai kurie skyriai, kurie buvo kiek kitokiu pavidalu pateikti vėliau pasirodžiusiuose epizoduose.

## Žaidimo eiga

Kaip ir ankstesniame „Half-Life“, šiame valdymas yra bene identiškas. Žaidėjui tenka eiti iš vieno taško į kitą ir ieškoti praėjimų, o beeinant kartas nuo karto yra užkraunama atitinkama pasaulio dalis su užrašu "Loading". Šįkart Gordonui daugiau tenka grumtis ne tik su zombiais, bet ir su naujai pasirodžiusia ateivių rūšimi Combine bei jų kariais paverstais žmonėmis. Į žaidimo galvosūkius yra įtraukiami laisvai rankose nešiojami objektai (angl. *props*) bei transporto priemonės.

„Half-Life 2“ yra pirmojo asmens šaudyklė, visas žaidimas pateikiamas iš Gordono Freeman'o perspektyvos, kurį netiesiogiai įkūnija pats žaidėjas. Šios dalies *heads-up display* (HUD) sąsaja yra beveik tokia pat, kaip ir ankstesnėje dalyje – jis parodo gyvybės ir HEV apsaugos bei energijos taškus, ginklų arsenalą bei kulkų kiekį. Taip pat naudojant prožektorių, galima pamatyti kiek liko energijos iki kito jo užkrovimo, o esant po vandeniu, galima pamatyti kiek liko deguonies taškų. Atsirado ir nauja funkcija – pritraukti vaizdą, nenaudojant jokių žiūronų. Gyvybės atsargos papildomos su randamomis medicinos reikmenimis, energijos baterijomis arba ant sienų prikabintomis gyvybės ar energijos pakrovimo stotelėmis.

HEV kostiumas žaidime yra viena svarbiausių ašių, šįkart jis pasirodo atnaujintu „Mark V“ vardu. Kaip ir ankstesnysis „Mark IV“, šis turi 100 energijos taškų, kuris sumenksta patyrus žalą, dažniausiai šautinę. Kostiumo energija pakraunama per energijos stoteles arba įvairiose vietose aptinkamas baterijas.

Atsiranda naujų ginklų, kurie ženkliai skiriasi nuo pirmtako. Vieni iš jų atrodo įprastai, o kai kurie turi Combine technologinių modifikacijų. Vėlesniuose skyriuose atsiranda Pheromone Pods, skirti pritraukti Antlion'us arba juo nukreipti kita linkme. Šioje dalyje, kaip minėta, kartu su Source varikliuku atsiranda daugiau fizikos naujovių, leidžiančių paimti objektus ir juos nusviesti norima kryptimi arba padėti pasirinktoje vietoje. Šiam privalumui išnaudoti buvo pristatytas ir naujas ginklas – Zero Point Energy Field Manipulator, paprasčiau vadinamas Gravity Gun (liet. gravitacinis ginklas). Toks ginklas yra ganėtinai universalus, juo galima pritraukti ir iššauti įvairius objektus, taip pat nustumti sunkesnius, tokius kaip automobilių kėbulas. Juo galima nublokšti kai kuriuos ateivius, pvz. headcrab'ą arba antlion'ą.

## Vertinimas

Pagal pardavimus ir gautus įvertinimus „Half-Life 2“ pasižymėjo didele sėkme. Jis buvo giriamas už puikų siužeto perteikimą, žaidimo naujoves, grafikas, animacijas, muziką, fizikos patobulinimus bei dirbtinį intelektą. Anot paskutiniųjų duomenų, buvo parduota 12 mln. fizinių kopijų, skirtų PC ir Xbox. Tiksliai nėra žinoma, kiek buvo parduota kopijų „Steam“ platformoje, tačiau manoma kad viską bendrai sudėjus – daugiau nei 15 mln. Tai yra vienas sėkmingiausiai parduodamų pirmojo asmens šaudyklių žaidimų ir jis nusileidžia tik savo pirmtakui „Half-Life“, kuris šiuo metu tituluojamas pačiu sėkmingiausiu pagal pardavimus žaidimų industrijoje.

### Apdovanojimai ir atsiliepimai

„Half-Life 2“ iki pat šių dienų išlieka vienu sėkmingiausių ir reikšmingiausių žaidimų visoje istorijoje. Jis pelnė mažiausiai 35 „Game of the Year“ apdovanojimus. Kiti pelnyti apdovanojimai buvo iš IGN („Overall Game of the Year“), GameSpot („Award for Best Shooter“; „PC Game of the Year Award“, „Game of the Year from The Academy of Interactive Arts & Sciences“ ir kt.), BAFTA Games Awards, kuriame surinko 6 apdovanojimus – daugiausiai iš visų nominuotų žaidimų tą vakarą. 2012 m. laimėjo „Game of the Decade“ apdovanojimą, kurį surengė Spike Video Game Awards.

Štai „Metacritic“ pagal vertinimų skalę tiek konsolėms, tiek asmeniniams kompiuteriams skirtoms versijoms surinko aukščiausius įvertinimus ir laikytinas geriausiu kompiuteriniu žaidimu. Labiausiai „Half-Life 2“ buvo vertinamas už grafikos ir fizikos patobulinimus, kurie išlaikė pusiausvyrą tarp aukštų sisteminių reikalavimų. Net ir toks apžvalgininkų tinklalapis kaip „Netjak“, kuris pasižymėjo šiurkščiais vertinimais, skyrė išties neprastus 8.5 balus. Kai kurie kiti vertintojai buvo linkę kritikuoti žaidimo priklausomybę nuo „Steam“ ir komplikuotu instaliacijos procesu.

## Papildymai

> Pagrindiniai straipsniai: *Half-Life 2: Lost Coast*, *Half-Life 2: Episode One, Half-Life 2: Episode Two* ir *Half-Life 2: Episode Three*.
>
>

Nuo „Half-Life 2“ pasirodymo, kompanija „Valve“ buvo išleidusi keletą žaidimui skirtų papildymų, kurie tęsia žaidimo siužetą, ją suskirsčius į epizodus. Papildymas „Half-Life 2: Lost Coast“, priešingai nei epizodai, susideda tik iš vieno skyriaus, kuris turėjo pasirodyti tarp *Highway 17* ir *Sandtraps*, tačiau po kūrėjų sprendimo išimtas. Visgi šis vieno lygio papildymas geba nustebinti, ypač dėl akcentuojamos High Dynamic Range (HDR) technologijos.

## Žaidimo nuotraukos

Keliavimas airboat'uCivilių apsaugos patruliai (combine)
## Išnašos

1. ↑ Half-Life 2 Beta (daugiau apie ankstyvąją žaidimo stadiją)
2. ↑ # Half-Life 2 has sold 12 million as of February 2011. Forbes
3. ↑ # Analysis: Valve's Lifetime Retail Sales For Half-Life, Counter-Strike Franchises by Chris Remo. Gamasutra.com
4. ↑ Half-Life 2: Lost Coast - HDR demonstration - YouTube